Prins Wilhelm van Denemarke.
George is in Kopenhagen gebore as die tweede oudste seun van prins Christiaan van Sleeswyk-Holstein-Sonderburg-Glücksburg en Louise van Hesse-Kassel. Sy volle name was prins Christiaan Wilhelm Ferdinand Adolf Georg van Sleeswyk-Holstein-Sonderburg-Glücksburg, maar totdat hy die Griekse troon bestyg het, was hy bekend as prins Wilhelm.
In 1852 is George se pa aangewys as die opvolger van Frederik VII van Denemarke, wat nie kinders gehad het nie, en die gesin het prinse en prinsesse van Denemarke geword. George se broers en susters was Frederick (wat hul pa as koning van Denemarke opgevolg het), Alexandra, wat getrou het met Edward VII van die Verenigde Koninkryk, Dagmar, wat as Maria Fjodorowna die vrou van Aleksander III van Rusland was, Thyra en Waldemar.
Tydens ’n besoek aan sy suster, Dagmar, wat as Maria Fjodorowna die vrou van Aleksander III van Rusland was, het hy Olga Konstantinowna van Rusland ontmoet, wat ’n kleindogter van tsaar Nikolaas I was. Hulle het verlief geraak en Olga was net 16 toe sy op 27 Oktober 1867 in Sint Petersburg met George getrou het.
Gou was daar egter onmin tussen die geallieerde magte: Griekeland en Bulgarye het gestry oor wie die reg op Thessaloniki en die omringende gebied het. Om die reg van die Grieke op die hoofstad van Masedonië te verseker, het George I op 8 Desember 1912 na die stad vertrek. Tydens sy lang verblyf daar het hy dikwels alleen in die strate gestap en op 18 Maart 1913 is hy op een van sy wandelings deur ’n anargis doodgeskiet.
Prins Nikolaas 22 Januarie 1872 8 Februarie 1938 Getroud met groothertogin Helena Wladimirowna van Rusland, ’n kleindogter van tsaar Aleksander II van Rusland.
Prins Andreas 20 Januarie 1882 3 Desember 1944 Getroud met prinses Alice van Battenberg. Hulle was die ouers van prins Philip, die Hertog van Edinburg.
Prins Christoffel 10 Augustus 1888 21 Januarie 1940 Hy was twee keer getroud en het een seun gehad.
Campbell, John (1968). Modern Greece. Londen: Ernest Benn. Onbekende parameter |coauthors= geïgnoreer (help)
Forster, Edward S. (1958). A Short History of Modern Greece 1821–1956 3de druk. Londen: Methuen and Co.
Woodhouse, C. M. (1968). The Story of Modern Greece. Londen: Faber and Faber.
Ontsluit van "https://af.wikipedia.org/w/index.php?title=George_I_van_Griekeland&oldid=1783800"